OzLabs/hebrew-wiki-articles huggingface dataset:
יעל שוב

יעל שוב (נולדה ב-25 בינואר 1962) היא מבקרת קולנוע וסופרת ישראלית.

==ביוגרפיה==
יעל שוב נולדה ברחובות וגדלה במושב גני עם. את דרכה בכתיבה על קולנוע החלה בעיתון "דבר", ומשם המשיכה ל"כל העיר" ול"הארץ". בשנת 1993 הגישה את פינת הקולנוע של "זהו זה!", ובמהלך שנות התשעים, עת למדה לתואר שני בקולנוע באוניברסיטת ניו יורק, שימשה ככתבת הקולנוע של "ידיעות אחרונות" בניו יורק וכתבה ביקורות למגזין הקולנוע הבריטי "Total Film". 

מאז 2002 היא משמשת כמבקרת הקולנוע של טיים אאוט תל אביב. במקביל היא מרצה לקולנוע באוניברסיטה הפתוחה ומפרסמת מאמרים בכתב עת "סינמטק" בהוצאת סינמטק תל אביב.

בדצמבר 2015 שוב נבחרה ליו"ר פורום מבקרי הקולנוע בישראל.

שוב הייתה יועצת אמנותית בקרן הקולנוע הישראלי ושופטת מטעם FIPRESCI (האיגוד הבינלאומי של מבקרי קולנוע) בפסטיבלי קולנוע בינלאומיים, בהם פסטיבל הסרטים של ונציה, פסטיבל לוקרנו, ורשה, מוסקבה, קרלובי וארי, רוטרדם, פאלם ספרינגס, סלוניקי ואנסי. 

== ספריה ==

* "נסיכת הגלידה", ירושלים, הוצאת כתר ספרים, 2011. 

* "הקרוסלה של מיכל", הרצליה, ספרי ניב, 2020. ספר זה נכנס למצעד הספרים של משרד החינוך.

== חיים אישיים ==
שוב היא אחותם של עמוס שוב (1967–2015), שחקן ומנחה עבר בערוץ הילדים, מורן שוב ועודד שוב, ובתם של שרה שוב ויוסף שוב.

== קישורים חיצוניים ==

* [http://timeout.co.il/%D7%9B%D7%95%D7%AA%D7%91%D7%99%D7%9D/%D7%99%D7%A2%D7%9C-%D7%A9%D7%95%D7%91/page/1 רשימת הטורים של יעל שוב], באתר Time Out תל אביב
* [https://web.archive.org/web/20161125024224/http://timeout.co.il/%D7%9B%D7%95%D7%AA%D7%91%D7%99%D7%9D/%D7%99%D7%A2%D7%9C-%D7%A9%D7%95%D7%91 ביקורות של יעל שוב מלפני 2017], באתר Time Out תל אביב
* [http://www.fipresci.org/people/yael-shuv מאמרים באנגלית של יעל שוב], באתר של פיפרסקי
* [https://www.rottentomatoes.com/critic/yael-shuv/movies ביקורות של יעל שוב], באתר Rotten Tomatoes

קטגוריה:מבקרות קולנוע ישראליות
קטגוריה:זהו זה! - מנחים, מגישי פינות ושחקנים
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:פורום מבקרי הקולנוע בישראל
קטגוריה:סגל Time Out תל אביב
קטגוריה:סגל דבר
קטגוריה:סגל הארץ
יעל
קטגוריה:גני עם: אישים
קטגוריה:ישראליות שנולדו ב-1962
קטגוריה:ישראלים שנולדו ב-1962
ויליאם היקס

ויליאם היקס (באנגלית: William Hicks; 1830 – 5 בנובמבר 1883) המוכר גם בשם ויליאם פאשה, היה קצין בצבא הודו הבריטית והצבא הבריטי.

== חייו ==
היקס התגייס לצבא הודו הבריטית בשנת 1849 כשהיה תחת שליטת חברת הודו המזרחית. הוא שירת בארמיית בומביי בין היתר במהלך המרד ההודי הגדול שהתחיל בשנת 1857, כאשר מספר שנים לאחר מכן צבא הודו אוחד עם הצבא הבריטי. בשנת 1861 הועלה היקס לדרגת קפטן ומספר שנים לאחר מכן שירת במשלחת לאבסיניה בתור ראש מטה חטיבה בדרגת מייג'ור.

לאחר שפרש מהצבא בשנת 1880, הוא נשלח לשרת את השלטון המצרי מטעם האימפריה הבריטית מיד לאחר המלחמה האנגלו-מצרית בשנת 1882 וחיזוק השליטה הבריטית. במצרים שימש היקס יועץ צבאי והוא קיבל את תואר הכבוד פאשה. בשנת 1883 נשלח היקס לח'רטום בסודאן כדי לעמוד בראש הכוח המצרי שם כנגד המורדים המהדיסטים שאיימו להשתלט על סודאן כולה.

מספר חודשים לאחר מכן נשלח היקס לעמוד בראש כוח מצרי קטן ולא מאורגן כדי להביס את כוחות המורדים באל-עובייד, בירת מחוז קורדופאן. היקס היה מודע לסיכויי ההצלחה הקלושים והוא ניסה ללא הועיל לשנות את תוכנית הפעולה, אך המצרים זילזלו ביכולות המורדים ולכן האמינו באופן מופרז ביכולות ההצלחה של הכוח המצרי. המשלחת יצאה ב-9 בספטמבר 1883 מחרטום עם 7,000 חיילי רגלים, 1,000 פרשים ו-2,000 אזרחים. ב-5 בנובמבר הגיעה המשלחת לאזור כ-50 קילומטרים דרומית לאל-עובייד והם נפלו למארב מתוכנן של כוחות המורדים. מלבד כ-300 בני אדם, כל חברי המשלחת כולל מפקדה ויליאם היקס והמטה שלו נהרגו במארב זה.

==ראו גם==
* המלחמה המהדית

==קישורים חיצוניים==

* [http://www.encyclopedia123.com/H/HicksWilliam.html ויליאם היקס] באתר 'אנציקלופדיה 123'.

==הערות שוליים==

קטגוריה:אנשי צבא בריטים במרד ההודי הגדול
קטגוריה:המלחמה המהדית: אישים
קטגוריה:בריטים שנולדו ב-1830
קטגוריה:בריטים שנפטרו ב-1883
וילהלם אדוארד ובר

וילהלם אדוארד וֶבֶּר (בגרמנית: Wilhelm Eduard Weber; 24 באוקטובר 1804 – 23 ביוני 1891) היה פיזיקאי גרמני, שהמציא יחד עם קרל פרידריך גאוס ב-1833 את הטלגרף האלקטרומגנטי. על שמו קרויה יחידת המידה ובר יחידת המידה לשטף מגנטי.

==ביוגרפיה==
ובר נולד בוויטנברג. אביו, מיכאל ובר, היה מורה לתאולוגיה באוניברסיטה המקומית. אחיו היה ארנסט היינריך ובר, אף הוא מדען בעל שם.

לאחר קבלת התואר, התמנה לפרופסור באוניברסיטה, ומאוחר יותר, בהמלצת קרל פרידריך גאוס, התמנה לפרופסור באוניברסיטת גטינגן, בהיותו רק בן 27. הוא התפרסם בזכות שיעוריו המעניינים המלווים בניסוים פרקטיים, ובעידודו את תלמידיו להתנסות אף הם בניסויים המתוארים בשיעור.

ב-1833 המציא יחד עם קרל פרידריך גאוס את הטלגרף האלקטרו-מגנטי הראשון, שקישר בין מצפה הכוכבים אל מכון הפיזיקה בתוך אוניברסיטת גטינגן.

באוקטובר 1837 פוטר ובר מתפקידו באוניברסיטה על ידי ממשלת הנובר, כאחד משביעיית גטינגן (שבעה פרופסורים מהאוניברסיטה שמחו כנגד השינויים בחוקת ממלכת הנובר).
ובר יצא לטייל בעולם, וביקר בין השאר באנגליה. ב-1843 התקבל לתפקיד פרופסור לפיזיקה באוניברסיטת לייפציג. ב-1849 חזר לתפקידו הקודם באוניברסיטת גטינגן. כמו כן היה מנהל מצפה הכוכבים באוניברסיטה. פרש מהוראה ב-1870.

ב-1859 זכה במדליית קופלי "בזכות מחקריו בחשמל, מגנטיות ואקוסטיקה".

==עבודות נבחרות==
* Weber, Wilhelm E. 1892-94. Wilhelm Weber's Werke. Berlin: J. Springer
* Weber, Wilhelm and Carl Friedrich Gauss, eds. 1837-1843. Resultate aus den Beobachtungen des Magnetischen Vereins. Göttingen, Leipzig

==ראו גם==
* ציר זמן של המהפכה התעשייתית השנייה
* טלגרף

==קישורים חיצוניים==

* 
* 

==הערות שוליים==

קטגוריה:חברי האקדמיה המלכותית השוודית למדעים
קטגוריה:ממציאים גרמנים
קטגוריה:פיזיקאים גרמנים
קטגוריה:זוכי מדליית קופלי
קטגוריה:סגל אוניברסיטת גטינגן
קטגוריה:אישים שעל שמם יחידות מידה
קטגוריה:סגל אוניברסיטת לייפציג
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1804
קטגוריה:גרמנים שנפטרו ב-1891
שביעיית גטינגן

שביעיית גטינגן - משמאל לימין שורה עליונה: ויליאם ויעקב גרים. שורה אמצעית: ויליאם אדוארד אלברכט, פרידריך כריסטוף דאלהמן, גיאורג גוטפריד גרווינוס. שורה תחתונה: ויליאם אדוארד ובר, היינריך היוולד
שביעיית גטינגן הייתה קבוצה של שבעה פרופסורים מאוניברסיטת גטינגן. בשנת 1837 הם מחו כנגד השינויים בחוקת ממלכת הנובר שביצע באותה עת ארנסט אוגוסט הראשון, מלך הנובר. הם סירבו להישבע למלך החדש, כנהוג. השביעייה הונהגה על ידי פרידריך כריסטוף דאלהמן. שאר חברי השביעייה היו: האחים וילהלם ויעקוב גרים (ידועים כ"האחים גרים"), המשפטן וילהלם אדוארד אלברכט, ההיסטוריון גיאורג גוטפריד גרווינוס, הפיזיקאי וילהלם אדוארד ובר והתאולוג והמזרחן היינריך אוולד.

==רקע==
ממלכת הנובר הייתה באוּניה פרסונלית עם אנגליה, כאשר המלך ויליאם הרביעי, מלך הממלכה המאוחדת שימש גם כמלך הנובר. עם פטירתו ב-20 ביוני 1837, עלה אחיו ארנסט אוגוסט לכס השלטון בהנובר, ואחייניתם ויקטוריה עלתה לשלטון באנגליה. עם הכתרתו הכריז ארנסט אוגוסט כי הוא רואה את החוקה ההנוברית כבלתי מחייבת אותו, וכי הוא מתכנן לכתוב אותה מחדש (או לשכתבה) בהתאם לראות עיניו.

==המחאה==
דאלהמן החתים את חבריו על מכתב המחאה, והוא הופץ ב-18 בנובמבר 1837 ברחבי גרמניה באלפי עותקים. המכתב עורר גלים ברחבי אירופה, והמלך נאלץ להתמודד עם המחאה. בעקבות פנייתו להנהלת האוניברסיטה, פוטרו שבעת המורים, ולאחים גרים אף ניתנו שלושה ימים כדי לעזוב את הממלכה.

התקשורת והציבור קיבלו את הצעד בצורה חריפה, והתמיכה בפרופסורים המפוטרים (שאף האוניברסיטה הגדירה את פיטורם כ"הפסד גדול לאוניברסיטה") הייתה מקיר אל קיר. ניתן לומר, כי הקמת רפובליקה ליברלית מאוחר יותר בגרמניה, נזקפת לזכות אותו צעד של מחאה על ידי המלומדים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:גרמניה: היסטוריה
קטגוריה:מדענים גרמנים
קטגוריה:אוניברסיטת גטינגן
פודינג לבן

ארוחת בוקר אירית, לצד ה[[חביתה והנקניקייה ניתן לראות את הפודינג הלבן והפודינג השחור ("נקניק דם")]]
פודינג לבן הוא שמו של מאכל בשר הנפוץ באירלנד, סקוטלנד, צפון אומבריה, נובה סקוטיה וניופאונדלנד. המאכל דומה מאוד לנקניק דם, ועשוי מבשר חזיר, אך במקום דם הוא מכיל שבבי שיבולת שועל, לחם וחלקי בשר אחרים. הוא מוגש לרוב מבושל, או חתוך לחתיכות ומטוגן.

הפודינג הלבן הוא מרכיב נפוץ בארוחות הבוקר המסורתיות במטבחים בו הוא מוגש. הוא גם משמש כתחליף לדגים במנה המפורסמת פיש אנד צ'יפס בסקוטלנד.

אין קשר בין הפודינג הלבן ובין קינוח הפודינג.

==קישורים חיצוניים==

קטגוריה:המטבח הסקוטי
קטגוריה:המטבח האירי
קטגוריה:מאכלי בשר חזיר
רוהרבאך

רוהרבאך (בגרמנית: Rohrbach) הייתה עיר הבירה של מחוז רוהרבאך במדינת אוסטריה עילית שבאוסטריה.

העיר נוסדה בתחילת המאה ה-13, כעצירה למנוחה קודם חציית יער בוהמיה. העיר קיבלה חשיבות בשנת 1749 כשהפכה למקום המושב של מנהלת המחוז, כמו גם בית המשפט המחוזי והממשל המקומי מאוחר יותר.

כיום זו היא העיר היחידה במחוז.

העיר ממוקמת 21 ק"מ מזרחית מהגבול הגרמני, 10 ק"מ דרומית מהגבול הצ'כי ו-45 ק"מ מבירת המדינה לינץ.

במאי 2015 רוהרבאך מוזגה עם העיר הסמוכה לעיר רוהרבאך-ברג.

== קישורים חיצוניים == 

קטגוריה:אוסטריה עילית: יישובים
לוח ירחי-שמשי

לוח ירחי-שמשי הוא לוח שנה שבו החודשים מבוססים על מופע הירח אבל אורך השנה, בממוצע, מבוסס על שנת החמה. דוגמאות לכך הן הלוח העברי, הלוח הבבלי, לוח השנה ההינדי, ולוח השנה הסיני.

הרעיון שעומד בבסיס לוחות אלו הוא להסתמך על מופעי הירח שברורים וגלויים לעין כל, לצורך קביעת מועדי החודש, אבל עם זאת להתאים את מחזור השנה לעונות השנה. עונות השנה נקבעות על פי סיבוב כדור הארץ סביב השמש היינו על פי שנת החמה. התאמה זו מושגת בדרך כלל על ידי עיבור השנה אחת לשלוש שנים או שנתיים, כדי להתאים את האורך הממוצע של שנה לאורכה של שנה טרופית.

==דוגמאות ללוח ירחי-שמשי==
בנוסף ללוח השנה העברי הירחי-שמשי, ניתן למנות גם את לוח השנה השומרוני, יפני, טיבטי, בודהיסטי, הינדואיסטי, בורמזי, בנגלי, הסיני המסורתי, הווייטנאמי והמונגולי. כמו כן בעבר היו נהוגים לוחות ירחיים-שמשיים ביוון העתיקה ובבבל.

==הצורך בשנה מעוברת==

אורך שנת החמה הוא 365 ימים בקירוב, לעומת זאת, אורך שנה בת 12 מחזורי ירח שאורכם כ-29.5 ימים בקירוב, הוא 354 ימים בקירוב. היינו שנה המבוססת על 12 חודשי ירח מסתיימת כ-11 יום מוקדם יותר בחלוף כל שנה. כך בכל 3 שנים נוצר פער של יותר מחודש, עם הזמן יאבד התיאום בין חודשי השנה המבוססת חודשי ירח לבין עונות השנה. כדי להחזיר את התיאום יש להוסיף, מדי פעם, חודש לשנה.

פתרון מעניין קיים בקרב הילידים בקולומביה הבריטית ובמקומות אחרים בצפון אמריקה, כשלוח השנה שלהם מכיל רק עשרה חודשים, ושאר ימי השנה אינם מוגדרים בחודשי ירח. כך למעשה, לוח השנה שלהם הוא רק ברובו ירחי-שמשי, ומיעוטו ירחי בלבד.

==ראו גם==
* מחזור מטוני

==קישורים חיצוניים==

קטגוריה:ערכים שבהם תבנית בריטניקה אינה מתאימה
ירחי-שמשי
גילברט סטנפורד ורנם

גילברט סטנפורד ורנם (אנגלית: Gilbert Sandford Vernam; 3 באפריל 1890 - 7 בפברואר 1960), היה מהנדס במעבדות בל (שהפכו מאוחר יותר לחלק מחברת AT&T), שהמציא בשנת 1917 צופן זרם בינארי הקרוי על שמו.

מאוחר יותר הפך לעובד של חברת פוסטל טלגרף, ועם רכישת החברה על ידי ענקית התקשורת וסטרן יוניון, הפך לעובד בחברה. הוא עסק בתכנון ופיתוח מערכות אוטומטיות שונות עבור הטלגרף.

==ראו גם==
*צופן ורנם

קטגוריה:ממציאים אמריקאים
קטגוריה:אמריקאים שנולדו ב-1890
קטגוריה:אמריקאים שנפטרו ב-1960
סנטי קאסורלה

סנטיאגו (סנטי) קאסורלה גונסאלס (בספרדית: Santiago Cazorla González; נולד ב-13 בדצמבר 1984) הוא כדורגלן ספרדי המשחק בריאל אוביידו. קאסורלה הוא אמבידקסטרי ולכן מסוגל לשחק בשני האגפים וכן בעמדת הקשר ההתקפי.

==קריירה==
קאסורלה החל את דרכו במחלקת הנוער של ריאל אוביידו, וכשהיה בן 17 וחצי עבר לויאריאל, במדיה החל את הקריירה המקצוענית שלו. בשנת 2006 עבר לרקראטיבו ולבה, אך כעבור שנה ניצלה ויאריאל סעיף בחוזה שאיפשר לה לרכוש אותו חזרה, וקאסורלה חזר לקבוצת נעוריו, במדיה שיחק עד שנת 2011, ולאחר מכן שיחק עונה אחת במאלגה.

בקיץ 2012 חתם קאסורלה בקבוצת ארסנל מהפרמייר ליג. בהופעת הבכורה שלו בקבוצה, מול סנדרלנד, נבחר לשחקן המצטיין במשחק. את שער הבכורה שלו במדי ארסנל כבש בניצחון 0-2 על ליברפול באצטדיון אנפילד. בעונתו הראשונה בקבוצה שותף קאסורלה בכל 38 משחקי הליגה, וכבש 12 שערים. בשנת 2013 דורג במקום העשירי ברשימת 50 הכדורגלנים הטובים באירופה. בעונת כבש ארבעה שערים ב-31 הופעות בליגה, וזכה עם ארסנל בגביע האנגלי. בתחילת העונה שלאחר מכן זכה עם הקבוצה במגן הקהילה וכבש את השער הראשון במשחק. החל מאוקטובר 2016 סבל מפציעה קשה עבר בתקופה 8 ניתוחים ונעדר מאז מהמגרשים.

ב-21 במאי 2018 עזב קאסורלה את ארסנל.

ב-5 ביוני 2018 דווח כי קאסורלה שב להתאמן בויאריאל במטרה לחתום על חוזה לעונה אחת במהלכה ינסה להתאושש מפציעתו. נכון ליולי 2018, נכלל קאסורלה בסגל הקבוצה. בעונת 2018/2019 קאסורלה כבש שבעה שערים במדי ויאריאל. בעונת 2019/2020 קאסורלה רשם עונת שיא מבחינת כיבושים, עם 15 שערים בכל המסגרות, מתוכם 11 שערי ליגה.

ב-18 ביולי 2020 הודיעה ויאריאל על עזיבתו של קאסורלה בסוף העונה<ref></ref>. ב-20 ביולי 2020 חתם קאסורלה בא-סאד מליגת העל הקטארית.

ב-16 באוגוסט 2023 חתם בריאל אוביידו.

===נבחרת ספרד===
את הופעת הבכורה שלו בנבחרת ספרד ערך קאסורלה ב-31 במאי 2008, במשחק ידידות מול נבחרת פרו. קאסורלה זכה עם הנבחרת ביורו 2008 ויורו 2012, אך החמיץ את מונדיאל 2010 עקב פציעה. במונדיאל 2014, בו הודחה הנבחרת בשלב הבתים, שותף קאסורלה בשני משחקים. במוקדמות יורו 2020, בתאריך 15 בנובמבר 2019, כבש קאסורלה את שערו הראשון במדי נבחרת ספרד לאחר הפציעה במשחק מול נבחרת מלטה שהסתיים בתוצאה 7-0 לזכות הספרדים.

==קישורים חיצוניים==

* [http://www.arsenal.com/first-team/players/santi-cazorla עמוד השחקן] באתר הרשמי של ארסנל
* 

==הערות שוליים==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ויאריאל
קטגוריה:כדורגלני רקראטיבו ולבה
קטגוריה:כדורגלני מאלגה
קטגוריה:כדורגלני ארסנל
קטגוריה:כדורגלני נבחרת ספרד
קטגוריה:כדורגלני יורו 2008
קטגוריה:כדורגלני גביע הקונפדרציות 2009
קטגוריה:כדורגלני יורו 2012
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני א-סד
קטגוריה:ספרדים שנולדו ב-1984
קטגוריה:כדורגלני ריאל אוביידו
הרפואה

הרפואה הוא כתב עת מדעי בתחום הרפואה, היוצא לאור מטעם ההסתדרות הרפואית בישראל אחת לחודש מאז שנת 1924. כתב העת מפרסם מאמרים פרי עטם של רופאים וחוקרים בישראל, הכוללים נושאים עדכניים וחדשות בתחומי הרפואה השונים, מהארץ ומהעולם.
==היסטוריה==
הגיליון הראשון של "הרפואה "ראה אור באפריל 1920 (ניסן, תר"פ). לאחר הופעת הגיליון הראשון הופסקה מסיבה בלתי ברורה הופעתו למשך 4 שנים והיא חודשה באפריל 1924 (ניסן, תרפ"ד). לפני הופעתו של עיתון "הרפואה" הוציאה "האגודה המדיצינית העברית בארץ-ישראל" עיתון שנקרא בשם "זיכרונות דברים של האגודה המדיצינית העברית בארץ ישראל". הגיליון הראשון הודפס בספטמבר 1912. הופעת העיתון נקטעה בשנת 1914 עם פרוץ מלחמת העולם השנייה
כתב-העת "הרפואה" עשה דרך ארוכה מאז היווסדו, בשנת 1922, בידי ד"ר יוסף צבי שטיין, יושב ראש ההסתדרות הרפואית בזמנו. ב-1924 עברה העריכה לידי פרופ' יעקב דולז'נסקי, שהיה הכירורג הראשי של בית החולים ביקור חולים בירושלים. אחרי מותו, ב-1928 חזרה המערכת לתל אביב והעורך היה ד"ר דוד אריה פרידמן, רופא עיניים מתל אביב שהיה גם סופר, מבקר, בלשן ועורך. אחרי מותו ב-1957, נבחר רופא הילדים פרופ' שמעון רוזנבאום לעורך ראשי וד"ר ישראל סום לסגנו. לאחר מותו של פרופ' רוזנבאום ב-1968 עברה העריכה לידי ד"ר ישראל סום, שכיהן בתפקידו זה עד למותו, ב-1984. אחרי מותו של סום נבחר לעורך ד"ר יעקב רותם.

חבר מערכת בולט היה ד"ר יהודה לייב רוקח שהיה חבר מערכת "הרפואה" במשך כ-28 שנה, בנוסף למאמרים רבים שפרסם, פרסם ב"הרפואה" כ-1,500 סיכומים מהספרות הרפואית העולמית שפורסמו בין השנים 1950-1920

==שנים מאוחרות==
העורך הנוכחי של כתב העת הוא פרופ' יהודה שינפלד, עורך המשנה הוא פרופ' שוקי שמר וסגן העורך פרופ' גד קרן.

מאז הופעתה של הרפואה בצורת דו-שבועון בימי מלחמת העולם השנייה, באפריל 1941, היא הודפסה על נייר עיתון. ממאי 1967 הפורמט שונה, והרפואה הוגשה לקוראים מודפסת על נייר נטול עץ..

==קישורים חיצוניים==
* 
* 
* 

==הערות שוליים==

קטגוריה:ישראל: כתבי עת מדעיים
קטגוריה:כתבי עת מקוונים ישראליים
קטגוריה:ההסתדרות הרפואית בישראל
קטגוריה:ישראל: בריאות ורפואה
קטגוריה:כתבי עת רפואיים
תותח דובדבן

שחזור של תותח הדובדבן אשר מוצב ב[[טרויאן]]
תותח דובדבן (בבולגרית: черешово топче) הוא תותח העשוי מעץ הדובדבן, ששימש את המתקוממים הבולגרים במרד אפריל כנגד השלטון העות'מאני. מכיוון שהמתקוממים סבלו ממחסור בציוד ובחימוש, הם נאלצו לייצר תותחים מעץ, ולא ממתכת כנהוג, ששימשו אותם במהלך ההתקפות כנגד השלטון. סך הכל נבנו 52 תותחים שכאלה במהלך המרד.

התותח הפך לסמל ההתקוממות, אף על פי שבפועל השימוש בו היה מוגבל והשפעתו על שדה הקרב אפסית. מוזיאונים ומבנים מסורתיים נוהגים להציג בכניסה למבנה העתק של התותח.

קטגוריה:בולגריה: היסטוריה צבאית
קטגוריה:תותחים
קטגוריה:העץ בשירות האדם
תותח עץ

תותח עץ הוא תותח שקנהו עשוי מעץ במקום ממתכת כמקובל. לרוב התותח חוזק באמצעות חבלים או רצועות מתכת, כדי שלא יתפרק במהלך הפיצוץ.

תותחי העץ נוצרו לרוב בגין חיסרון במתכות, או חוסר יכולת לעבד את המתכת ולעצבה לצורת התותח הנדרשת. במקום זאת, השתמשו יצרני התותח בצורת העץ הצינורית ממילא, כדי להופכו לקנה תותח. בגלל חולשת החומר, שימשו תותחי העץ בכל פעם רק למספר יריות מועט, ופעמים אף באופן חד-פעמי. התחמושת עבור תותח עץ יכולה להיות מגוונת, הן מחתיכות עץ, קרמיקה או אף מתכת.

תותחי עץ שימשו במספר קרבות: אורנגזב, קיסר האימפריה המוגולית, השתמש מספר פעמים בקרבות ברמת דקאן בתותחי עץ, בגלל חסרון מתכת והיכולת לעבדה לתותחים.

==תותח דובדבן==

במהלך מרד אפריל השתמשו המורדים הבולגרים נגד הצבא העות'מאני בתותח דובדבן שהיה עשוי מעץ דובדבן. התותח הפך לאחד מסמלי המרד.

תותחי עץ ששימשו במהלך [[מלחמת בושין - מוזיאון העיר סנדאי]]
במהלך הקרבות בווייטנאם נגד הכיבוש הצרפתי, השתמשו הלוחמים הווייטנאמים בתותחי עץ, בגלל חוסר יכולתם לעבד את המתכת לצורת התותח הנדרשת. גם במלחמת בושין היה שימוש מועט בתותחי עץ, מצד כוחות הקואליציה הצפונית.

==תותח עץ למטרות הטעיה==
פעמים שימש תותח עץ, לא כדי לירות בו בפועל במהלך הקרב, אלא כדי ליצור מצג שוא כביכול ברשות הכוחות הלוחמים תותחים. במקרים כאלו, השתדלו ליצור רושם שהתותח עשוי ממתכת ולא מעץ, כדי לחזק את הרושם שהתותח אכן פעיל.

מקרים שכאלו קרו בין השאר במהלך מלחמת האזרחים האמריקנית, אז כונו תותחים אלו בשם "תותח קווייקרי", על שם התנועה הדתית אגודת הידידים, הידועה גם בכינוי "קווייקרים", הדוגלים באי-אלימות.

==קישורים חיצוניים==

קטגוריה:תותחים
קטגוריה:העץ בשירות האדם
ארנון סגל

ארנון סגל (נולד בג' בתמוז ה'תש"ם, 17 ביוני 1980) הוא עיתונאי, סופר ואיש חינוך, משמש ככתב ב"מקור ראשון" ובעלון השבת "עולם קטן". פעיל לעליית יהודים להר הבית.

==ביוגרפיה==
סגל גדל בהתנחלות עפרה, בנו הבכור של העיתונאי חגי סגל, ואחיו של העיתונאי עמית סגל. למד בישיבת מקור חיים, אחר כך בישיבת ההסדר בעתניאל דרכה התגייס לגולני. לאחר השירות הפעיל עבר ללמוד בישיבת תקוע.

סגל הוא בעל תואר ראשון בחינוך ממכללת הרצוג.

הוא החל את פעילותו העיתונאית בקיץ ה'תשס"ח (2008), בשבועון "עולם קטן", שבו הוא כותב עד היום.

בכסלו ה'תשע"ב החל לעבוד ב"מקור ראשון", בו הוא מפרסם דף שבועי בשם 'דף הבית' בענייני הר הבית והמקדש.

סגל היה חבר במטה ארגוני המקדש עד תמוז ה'תשע"ו, ומצדד בהקמת בית המקדש בימינו. הוא הדריך את עליית העיתונאים הדתיים להר הבית וחשף לראשונה (בעזרת יהודה עציון) את הנחת הפיגומים בידי הוואקף על אבן השתיה. כמו כן טען סגל, שבשנת ה'תשנ"ה מפקד מחוז ירושלים ניצב אריה עמית זייף החלטת ממשלה בעניין זכות התפילה בהר הבית.

בשבט ה'תשע"ד (2014) הפיץ הפלג הצפוני של התנועה האסלאמית כרוז בצירוף תמונתו של סגל הקורא למוסלמים למנוע את כניסתו להר.

בה'תש"פ (2020) הוציא את ספרו "הבית – העבר, ההווה והעתיד של המקום הקדוש בעולם".

ב-2022 פרסם מאמר בו הוא קורא לכינון מלוכה בישראל<ref></ref>.

בה'תשפ"ב (2022) התמודד בבחירות המקדימות במפלגת הציונות הדתית לקראת הבחירות לכנסת העשרים וחמש, והגיע למקום השמיני בפריימריז והתשיעי בסך הכל.<ref></ref> הוא הוצב במקום ה-20 ברשימה המשותפת למפלגת הציונות הדתית, עוצמה יהודית ומפלגת נעם שקיבלה 14 מנדטים ולא נבחר לכנסת.

לאחר מתקפת הפתע על ישראל פרסם בעלון "עולם קטן" תוכנית לכיבוש רצועת עזה והקמת התנחלויות שיחצצו בין גושי היישובים בה.

== חיים אישיים ==
נשוי למעיין ואב לשמונה. מתגורר בירושלים. בשנת ה'תשפ"ג, 2023, תרם כליה בתנאי שהכליה תושתל בגופו של יהודי, בחירה שסוקרה רבות בתקשורת.<ref></ref>

==קישורים חיצוניים==

* 

* 
* 
* 
* אריאל הורוביץ, [https://www.mixcloud.com/jlmfm/פגישה-לאין-קץ-11216-אריאל-הורוביץ-מארח-את-ארנון-סגל/ "פגישה לאין קאץ' " עם ארנון סגל], רדיו מרכז העיר, 1 בדצמבר 2016
* 

==הערות שוליים==

קטגוריה:בוגרי המכללה האקדמית הרצוג
קטגוריה:בוגרי ישיבת תקוע
קטגוריה:סגל מקור ראשון
קטגוריה:פעילי הר הבית ובית המקדש
קטגוריה:בוגרי ישיבת מקור חיים
קטגוריה:בוגרי ישיבת עתניאל
ארנון
קטגוריה:עפרה: אישים
קטגוריה:ישראלים שנולדו ב-1980
אנצאר (סודאן)

שומר בית בבית הח'ליף ב[[אומדורמאן בלבוש טיפוסי לאנצאר מאמניו של המהדי. צולם ב-1936.]]
האנצאר (בערבית: أنصار; 'תומכים') הם קבוצה פוליטית ותנועת אסלאם סופית סלפית פונדמנטליסטית בסודאן.

מקורות התנועה הם בנאמניו ותומכיו של המהדי מוחמד אחמד אשר שלטו בסודאן בין השנים 1881–1899 ונלחמו באתיופיה, איטליה ובעיקר במצרים תחת השליטה האימפריה הבריטית. המהדי הראשון אחמד נפטר בשנת 1885 ומחליפו עבדאללה אל טאשי נהרג בקרב אומדיוויקרט בשנת 1899 כאשר נפלה סודאן המהדיסטית לידי מצרים ובריטניה ודוכא המרד. תחת השלטון הבריטי הח'ליף השני סייד עבד אל-רחמן אל-מהדי, בנו של המהדי אחמד, זכה לעצמאות פוליטית מסוימת ונחשב למנהיג מתון של תנועת האנצאר.

אל-מהדי הוביל את התנועה בתור האימאם שלה לאורך התקופה הקולוניאלית של סודאן תחת השלטון האנגלו-מצרי ומספר שנים אחרי שקיבלה עצמאות בשנת 1956. לאחר מותו של אל-מהדי צאצאיו המשיכו להוביל את התנועה ואת התנועה הפוליטית שהקימו 'תנועת עומה', נכדו צאדק אל-מהדי אף שימש ראש ממשלת סודאן פעמיים בראש תנועת עומה והיה ראש הממשלה האחרון של הרפובליקה לפני ההפיכה הצבאית.

==ראו גם==
* המלחמה המהדית
* אנצאר

קטגוריה:סודאן: היסטוריה
קטגוריה:המלחמה המהדית
קטגוריה:תנועות אסלאמיות
קטגוריה:סופיות
משה לוגסי

משה (מושיקו) לוגסי (נולד ב-4 בפברואר 1991) הוא כדורגלן ישראלי המשחק בעמדת הקשר בהפועל אשדוד.

==קריירה==
לוגסי החל לשחק כדורגל בקבוצות הילדים של מכבי קריית גת, ובגיל 14 עבר למחלקת הנוער של מכבי תל אביב. בעונת 2010/2011 ערך את משחק הבכורה שלו בבוגרים, ובעונה שלאחר מכן השתתף עם מכבי תל אביב בשלב הבתים של הליגה האירופית, ואף כבש בהפסד 3-2 לבשיקטש. בעונת 2012/2013 כבש שער ניצחון בדקה ה-99 של משחק החוץ נגד בני יהודה באצטדיון בלומפילד בבעיטה אלכסונית מ-25 מטר לחיבורי השער, והביא לקבוצתו 3 נקודות יקרות להמשך מאבק האליפות. בסוף העונה נבחר שער זה לשער העונה.

בעונת 2013/2014 התקשה לוגסי לתפוס מקום בסגל הקבוצה, וב-7 בינואר 2014 הושאל לבית"ר ירושלים עד לסוף העונה, עם אופציית רכישה במקביל להארכת חוזהו במכבי תל אביב בשנתיים נוספות. בתום אותה העונה חזר לוגסי לסגל מכבי תל אביב, אך ב-22 בספטמבר 2014 הושאל למכבי פתח תקווה, במדיה ערך עד תום העונה 17 הופעות בליגה, בהן כבש שער אחד. ב-12 ביולי 2015 הושאל למכבי נתניה, ובמדיה ערך 22 הופעות אך בתום העונה ירדה הקבוצה לליגה הלאומית.

לקראת עונת 2016/2017 חתם לוגסי בקבוצת הפועל אשקלון, העולה החדשה לליגת העל.

ב-17 באוקטובר 2018 לוגסי חתם בהפועל רמת גן.

== תארים ==
;מכבי תל אביב
* אליפות: 2012/2013

==סטטיסטיקה==
מעודכן ל-
{| class="wikitable" style="font-size:90%; text-align: center;"
|-
! rowspan="2" |מועדון
! rowspan="2" |עונה
! colspan="3" |ליגה
! colspan="3" |גביע
! colspan="3" |גביע הטוטו
! colspan="3" |אירופה
! colspan="3" |סה"כ
|-
!הופעות!!שערים!!בישולים!!הופעות!!שערים!!בישולים!!הופעות!!שערים!!בישולים!!הופעות!!שערים!!בישולים!!הופעות!!שערים!!בישולים
|- |-
| rowspan="5" valign="center" |מכבי תל אביב
|-
|2010/11
|7||0||0||0||0||0||1||0||0||0||0||0||8||0||0
|-
|2011/12
|25||0||4||1||0||0||1||0||0||9||1||1||36||1||1
|-
|2012/13
|21
|2
|3
|2
|0
|0
|4
|0
|0
|0
|0
|0
|27
|2
|3
|-
| rowspan="2" |2013/14
|1
|0
|0
|0
|0
|0
|0
|0
|0
|5
|0
|0
|6
|0
|0
|-
|בית"ר ירושלים
|12
|0
|0
|1
|0
|0
|0
|0
|0
|0
|0
|0
|13
|0
|0
|-
|מכבי תל אביב
| rowspan="2" |2014/15
|1
|0
|1
|0
|0
|0
|5
|0
|1
|5
|0
|0
|11
|0
|2
|-
|מכבי פתח תקווה
|16
|1
|0
|4
|1
|0
|5
|0
|0
|0
|0
|0
|25
|2
|0
|-
|מכבי נתניה
|2015/16
|7
|0
|0
|0
|0
|0
|4
|0
|0
|0
|0
|0
|11
|0
|0
|-
! colspan="2" |סך הכל בקריירה
!90!!3!!8!!8!!1!!0!!20!!0!!1!!19!!1!!1!!137!!5!!6
|}

==קישורים חיצוניים==

* [https://web.archive.org/web/20130118043327/http://www.maccabi-tlv.co.il/iw/player/78 פרופיל], באתר מכבי תל אביב
* יניב טוכמן, , באתר nrg מעריב, 11 ביוני 2011

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני בית"ר ירושלים
קטגוריה:כדורגלני מכבי פתח תקווה
קטגוריה:כדורגלני מכבי נתניה
קטגוריה:כדורגלני הפועל אשקלון
קטגוריה:כדורגלני הפועל רמת גן
קטגוריה:קריית גת: כדורגלנים
קטגוריה:ישראלים שנולדו ב-1991
ג'ייקוב רופרט

ג'ייקוב (ג'ק) רופרט ג'וניור (באנגלית: .Jacob Ruppert, Jr; 5 באוגוסט 1867 - 13 בינואר 1939) היה איש עסקים ופוליטיקאי אמריקאי. הוא היה חבר בבית הנבחרים של ארצות הברית, בעל קבוצת הבייסבול "ניו יורק יאנקיז" ומי שבנה את היאנקי סטדיום בניו יורק.

== חייו ==
בגיל 21 התגייס אל המשמר הלאומי של ארצות הברית, וקיבל דרגת קולונל. לאחר מכן נבחר לארבע תקופות רצופות כנציג מדינת ניו יורק בבית הנבחרים. ב-1915 רכש את קבוצת הבייסבול "ניו יורק יאנקיז", אותה החזיק ברשותו עד מותו.

את תחילת הונו עשה מעסק בישול הבירה המשפחתי, שבו כיהן במספר תפקידים עד שנהיה סגן הנשיא ומנכ"ל המבשלה.

בשנת 1898 נבחר לראשונה לבית הנבחרים כנציג המפלגה הדמוקרטית עבור המחוז ה-15 במדינת ניו יורק (דרום ומערב הברונקס). הוא החזיק בתפקיד עד שנת 1907.

רופרט התגורר על גבי האי סאות' ברד'ר שבאיסט ריבר במנהטן, והיה האחרון שהתגורר על האי.
רופרט סבל מפלביטיס, ומת ב-13 בינואר 1939.<ref></ref>

==קישורים חיצוניים==

* 
* 

==הערות שוליים==

קטגוריה:ניו יורק: אישים
קטגוריה:אנשי עסקים אמריקאים
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:ניו יורק יאנקיז
קטגוריה:אמריקאים שנולדו ב-1867
קטגוריה:אמריקאים שנפטרו ב-1939
קונרד וולף

קונרד וולף (20 באוקטובר 1925 – 7 במרץ 1982) היה במאי קולנוע מזרח גרמני, בנו של פרידריך וולף ואחיו של מרקוס וולף.

== קורות חיים ==
משפחת וולף התגוררה בעיר הכטינגן, בפרובינציית הוהנצולרן (כיום בבאדן-וירטמברג). עם עליית אדולף היטלר לשלטון, ותחילת הרדיפות נגד היהודים, עזבה המשפחה לשווייץ ומשם לצרפת ולבסוף למוסקבה. האב, פרידריך, היה חבר במפלגה הקומוניסטית עוד קודם לכן.

בברית המועצות, קונרד גילה התעניינות מרובה בקולנוע, וכבר בן 10 שיחק תפקיד זוטר בסרט Kämpfer ("לוחם", בגרמנית), סרט שהופק בקרב הגולים הגרמניים הקומוניסטיים בברית המועצות. 

בגיל 17 הוא התנדב אל צבא האדום. בהתחלה שירת כמתורגמן ומתשאל שבויים. בהמשך שירת ביחידת תעמולה, עמה יצא אל החזית, שם קרא במגפון לחיילים גרמנים להיכנע. בסוף המלחמה שימש תקופה קצרה כמושל צבאי של העיר ברנאו. על תפקידו במלחמה עוטר בעיטור הכוכב האדום. הוא השתחרר מן הצבא בשנת 1948. מאוחר יותר, בשנת 1968, הוא תיאר מאורעות אלו בסרטו "Ich war neunzehn" ("הייתי בן תשע-עשרה").

לאחר שחרורו מן הצבא הוא עבר למוסקבה, שם למד קולנוע ב-VGIK. בשנת 1961 סרטו "פרופסור מאמלוק" השתתף בפסטיבל הסרטים הבינלאומי השני במוסקבה, שם זכה בפרס הזהב. סרטו משנת 1971 "גויה או הדרך הקשה אל ההשכלה" זכה בפסטיבל לפרס מיוחד.

בשנת 1978 היה חבר בוועדת השופטים של פסטיבל הסרטים הבינלאומי בברלין, ושנתיים מאוחר יותר, סרטו "סולו סאני" השתתף בפסטיבל.

היה נשוי בין השנים 1960–1978 לשחקנית הגרמנייה קריסטל בודנשטיין.

לאחר מותו ייסדה האקדמיה לאמנויות בברלין פרס על שמו, המחולק מדי שנה עבור "הישגים יוצאי דופן בתחום אמנויות הבמה, הקולנוע והתקשורת".

==קישורים חיצוניים==

* 
* 

קטגוריה:במאי קולנוע גרמנים
קטגוריה:אישים הקבורים בבית הקברות פרידריכספלדה
קטגוריה:יהודים אנשי הצבא האדום במלחמת העולם השנייה
קטגוריה:יהודים מזרח גרמנים
קטגוריה:מקבלי עיטור הכוכב האדום
קטגוריה:מקבלי עיטור קרל מרקס
קטגוריה:מהגרים לברית המועצות
קטגוריה:גרמנים שנולדו ב-1925
קטגוריה:גרמנים שנפטרו ב-1982
The Incident

The Incident (התקרית) הוא האלבום העשירי של להקת הרוק המתקדם הבריטית, פורקיופיין טרי. האלבום יצא לאור ב-14 בספטמבר, 2009 על ידי חברת התקליטים Roadrunner Records. האלבום היה מועמד לפרס גראמי לאלבום הסראונד הטוב ביותר והגיע למקום ה-25 במצעדי האלבומים הבריטי והאמריקאי. זהו אלבום האולפן הארוך ביותר של הלהקה וזה נובע מיצירת הנושא שנמשכת כשעה (55 דקות) המשתרעת על כל הדיסק הראשון, ובדיסק השני מופיעים 4 קטעים נוספים. מהיצירה נלקח הקטע Time Flies שהפך לקטע מצליח על ידי הלהקה.

==רשימת השירים==
דיסק ראשון:
#The Incident" - 55:15
*<small>I. "Occam's Razor"</small>
*<small>II. "The Blind House"</small>
*<small>III. "Great Expectations"</small>
*<small>IV. "Kneel and Disconnect"</small>
*<small>V. "Drawing the Line"</small>
*<small>VI. "The Incident"</small>
*<small>VII. "Your Unpleasant Family"</small>
*<small>VIII. "The Yellow Windows of the Evening Train"</small>
*<small>IX. "Time Flies"</small>
*<small>X. "Degree Zero of Liberty"</small>
*<small>XI. "Octane Twisted"</small>
*<small>XII. "The Séance"</small>
*<small>XIII. "Circle of Manias"</small>
*<small>XIV. "I Drive the Hearse(פורקיופיין טרי)

דיסק שני:

==ביצוע==
*סטיבן וילסון - שירה, גיטרה, קלידים
*ריצ'רד ברבריי - קלידים, סינתיסייזר
*קולין אדווין - גיטרת בס, קונטרבס
*גאווין האריסון - תופים, כלי הקשה

==קישורים חיצוניים==

קטגוריה:אלבומי 2009
קטגוריה:אלבומי פורקיופיין טרי
קטגוריה:אלבומי קונספט
קטגוריה:אלבומים באנגלית
שפרה אלון

שפרה אלון (2 במאי 1910 - 8 באוקטובר 1996) הייתה משוררת וסופרת ישראלית.

==ביוגרפיה==
אלון נולדה בווינה בירת אוסטריה. הייתה חברה בגורדוניה. למדה פסיכולוגיה ואמנות דרמטית באוניברסיטת וינה. למדה ציור אצל האמן ישראל פלדי, וגרפולוגיה אצל ד"ר רפאל פוקורני, מגדולי הגרפולוגים באוסטריה.

עלתה לארץ ישראל ב-1932, והתגוררה בקיבוץ חולדה ולאחר מכן ברמת גן. משך תקופה קצרה שיחקה בתיאטרון המטאטא. הציגה בתערוכות יחיד בגלריה לאמנות כץ ובתערוכות קבוצתיות בישראל ומחוצה לה. לפרנסתה עבדה בבית החרושת עסיס להכנת רסק עגבניות.

פרסמה בגרמנית ובעברית, כמה משיריה תורגמו מעברית לאנגלית. ספרה "בפינות" תורגם מגרמנית לעברית (1935). בשנותיה האחרונות חזרה בתשובה וניהלה סדרת התכתבויות עם הרבי מלובביץ.

נפטרה בבית החולים תל השומר ב-8 באוקטובר 1996.

אלון הייתה דודתו של המשורר פסח מילין.

==פרסומיה==

===ספריה===
* בפינות (יצא בשמה הקודם שפרה איכהורן)
* מ 17 ועד 70
* תועה בין אורותיך
* כל אחד במעגלו (שירה)
* מחזה

===שיריה===
* פתחים
* מבחר הספר העברי
* שערי סליחה 
* שורשי יהדות בדורות ובדורנו
<div class="mw-content-ltr">
* A Forgiving Heart: Prayers for Blessing and Reconciliation
* ha-avoda she-balev, the prayer book of the Israel Reform Movment
* Day By Day, edited by Rabbi Chaim Stern
</div>

מופיעה כערך בלקסיקון ההיסטורי של הסופרים העברים מאז תש'ח מאת ד"ר משה גרנות.

== קישורים חיצוניים ==
* 

קטגוריה:חברי גורדוניה
קטגוריה:אמניות ישראליות שחזרו בתשובה
קטגוריה:משוררות כותבות עברית
קטגוריה:משוררים כותבי עברית
קטגוריה:סופרות כותבות עברית
קטגוריה:סופרים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:סופרות ישראליות
קטגוריה:סופרים ישראלים
קטגוריה:נשות העלייה החמישית
קטגוריה:אנשי העלייה החמישית
קטגוריה:שחקני תיאטרון המטאטא
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות ילידות אוסטריה
קטגוריה:ישראלים ילידי אוסטריה
קטגוריה:בוגרות אוניברסיטת וינה
קטגוריה:בוגרי אוניברסיטת וינה
קטגוריה:אישים הקבורים בבית העלמין הדרום
קטגוריה:ישראליות שנולדו ב-1910
קטגוריה:ישראלים שנולדו ב-1910
קטגוריה:ישראליות שנפטרו ב-1996
קטגוריה:ישראלים שנפטרו ב-1996
גברת עם סלים

גברת עם סלים הוא שיר ילדים ישראלי נודע, פרי-עטה של חיה שנהב, בלחנו של יוני רכטר ובביצועם של רכטר ואריק איינשטיין. השיר התפרסם באלבומם המשותף של איינשטיין ורכטר הייתי פעם ילד.
== השיר ==
השיר מדבר על אישה ששבה מקניות מן השוק או מהמכולת, עולה על אוטובוס, ומניחה את כל הסלים עם המוצרים שרכשה על ספסלי האוטובוס משום שכמותם הגדולה מקשה על נשיאה ידנית. לרוע מזלם של הנוסעים לא נותר ספסל פנוי ויתר על כך: האישה עצמה נזקקת גם לספסל.

במהלך השיר מסופר מה מכיל כל סל. מרבית המוצרים שהאישה רכשה הם מוצרי-מזון בסיסיים. יוצאים מכך שני הסלים האחרונים המוזכרים בשיר: אחד מהם מכיל "כל מיני", דהיינו שלא מוסבר במדויק מהו תוכנו של הסל. הסל האחרון המוזכר בשיר מכיל עיתונים, אולם מפאת החריזה בשיר נאמר כי הוא מכיל "עיתונֵי". כידוע אין זו מילה תקנית אלא סמיכות (כמו "רמת", "נקודת", "שעת" וכדומה).

השיר הופיע באלבום "הייתי פעם ילד", ובהמשך בקלטת הילדים "כמו גדולים" יחד עם שירי ילדים נוספים. לפני תחילת השיר ניתן להבחין בשלושה אנשים הממתינים בחוסר סבלנות לאוטובוס. כפי שניתן לראות אחד האנשים (המגולם על ידי מוני מושונוב) הוא נגן צ'לו. מלבדו מחכה לאוטובוס גם איש ששבר את הזרוע ואת רגלו (המגולם על ידי צבי שיסל) ואיש נוסף המגולם על ידי אריק איינשטיין בעצמו. במהלך הקליפ מגיעה אישה לתחנה, דורכת בשוגג על רגלו של האיש החבול וגורמת למהומה. כאשר האוטובוס מגיע האישה טוענת כי היא הייתה לפניהם בתור. כמו כן גם על האוטובוס האישה גורמת למהומה.

== גרסאות כיסוי ==
שנה לאחר צאת השיר, ב-1990, ביצע אותו רכטר יחד עם להקת כוורת בסיבוב הופעות האיחוד שלה, כחלק ממחרוזת שירי סולו של חברי הלהקה.

==קישורים חיצוניים==

== הערות שוליים ==

קטגוריה:שירי אריק איינשטיין
קטגוריה:שירים שהולחנו על ידי יוני רכטר
קטגוריה:שירי 1989
קטגוריה:שירי ילדים
קטגוריה:שירים בעברית
קטגוריה:שירים על אוטובוסים
פרידריך וולף

פרידריך וולף (בגרמנית: Friedrich Wolf; 23 בדצמבר 1888 – 5 באוקטובר 1953) היה רופא, סופר ודיפלומט יהודי-גרמני. אביהם של קונרד ומרקוס וולף.

==קורות חיים==
וולף נולד ב-1888 בנויוויד (כיום בריינלנד-פפאלץ), למשפחת סוחרים יהודית שאבות אבותיה גורשו מספרד והגיעה לגרמניה מהולנד. בין השנים 1907–1912 למד רפואה, פילוסופיה והיסטוריה של האמנות באוניברסיטת מינכן, טיבינגן, בון וברלין וקיבל תואר דוקטור ב-1913. בשנה שלאחר מכן עבד כרופא ספינה בקו קנדה-גרינלנד-ארצות הברית, ועם פרוץ מלחמת העולם הראשונה התגייס ושירת כרופא צבאי בחזית המערבית. מאורעות המלחמה הפכו אותו למתנגד נמרץ למלחמות ופעיל שלום. בשנת 1917 פרסם את מאמרו המדעי הראשון.

בשנת 1918 הצטרף למועצת הפועלים בדרזדן והפך לחבר במפלגה הסוציאל-דמוקרטית העצמאית של גרמניה. שימש כרופא ברמשייד ובהייכינגן, שם התמחה בנטורופתיה. שם גם נולדו לו ילדיו מרקוס וקונרד. בשנת 1928 הצטרף למפלגה הקומוניסטית ולאגודת הסופרים הפרולטריים-מהפכניים .

עם עליית הנאצים לשלטון בגרמניה, עבר עם משפחתו למוסקבה. בשנת 1938, נסע לספרד כדי לשמש כרופא בקרב הבריגדות הבין-לאומיות. בדרכו לשם, בהיותו בצרפת נעצר, ונשלח למחנה ורנה. ב-1941 קיבל אזרחות סובייטית, שוחרר וחזר למוסקבה. אז הקים את הוועד הלאומי למען גרמניה החופשית. בשנת 1945 חזר לגרמניה והיה פעיל בכתב ובעל-פה בסוגיות פוליטיות וחברתיות. בין השנים 1949–1951 שימש כשגריר גרמניה המזרחית בפולין.

נפטר במשרדו, ב-5 באוקטובר 1953.

==ספריו==

==ראו גם==
*פרופסור מאמלוק סרט המבוסס על מחזה של וולף

==קישורים חיצוניים==

* 
* 

==הערות שוליים==

קטגוריה:יהודים שמוצאם ממגורשי ספרד
קטגוריה:סופרים יהודים גרמנים
קטגוריה:קומוניסטים גרמנים
קטגוריה:קומוניסטים יהודים
קטגוריה:שגרירי גרמניה
קטגוריה:דיפלומטים יהודים
קטגוריה:יהודים מזרח גרמנים
קטגוריה:אישים הקבורים בבית הקברות פרידריכספלדה
קטגוריה:מקבלי עיטור הכוכב האדום
קטגוריה:פליטי רדיפות הנאצים
קטגוריה:שגרירי גרמניה בפולין
קטגוריה:בוגרי אוניברסיטת מינכן
קטגוריה:בוגרי אוניברסיטת טיבינגן
קטגוריה:בוגרי אוניברסיטת בון
קטגוריה:בוגרי אוניברסיטת הומבולדט של ברלין
קטגוריה:מהגרים לברית המועצות
קטגוריה:גרמנים שנולדו ב-1888
קטגוריה:גרמנים שנפטרו ב-1953
הנרי ויטנברג

הנרי ויטנברג (באנגלית: Henry Wittenberg; 18 בספטמבר 1918 – 9 במרץ 2010), היה קצין במשטרת ניו יורק ומתאבק יהודי-אמריקאי, אלוף אולימפי בעל שתי מדליות, ופעמיים ברציפות אלוף המכביה (השלישית 1950 והרביעית 1954) בהיאבקות בסגנון חופשי.

ויטנברג ניצח במהלך הקריירה שלו הוא ב-400 קרבות והפסיד רק ב-4 קרבות.

== קורות חיים ==
ויטנברג נולד בג'רזי סיטי ובבית הספר הצטיין בהיאבקות, שחייה ושחמט. בשנתו הראשונה בקולג' התחיל להשתתף בטורנירים של היאבקות והצטיין בכך. הוא לקח חלק בטורנירים של איגוד האתלטים החובבים וזכה בשמונה מהם, תוך לקיחת חלק בשלוש מאות היאבקויות וזכייה בכולן. הוא למד והתאבק בישיבה יוניברסיטי ובסיטי קולג' של ניו יורק במשך שלוש עשר שנים. הוא שימש כפרופ' לחינוך לבריאות.

===אלוף אולימפי===
באולימפיאדת לונדון (1948) זכה ויטנברג במדליית זהב לאחר ניצחון בקרב הגמר על פריץ שטוקלי משווייץ. במדליית ארד זכה בנט פוליקוויסט משוודיה.

ב-1950 השתתף במכביה השלישית וזכה במדליית זהב. באולימפיאדת הלסינקי (1952) זכה ויטנברג במדליית כסף. הוא הגיע שוב לקרב הגמר, אך הפעם הפסיד לוויקינג פאל משוודיה שזכה במדליית הזהב. במדליית הארד זכה אדיל אטן מטורקיה. 

ב-1954 חזר ויטנברג לישראל וזכה במדליית זהב במכביה הרביעית.

באולימפיאדת מקסיקו סיטי (1968) שימש ויטנברג כמאמן נבחרת ההיאבקות של ארצות הברית. 

ב-1979 הוכנס שמו ליד לאיש הספורט היהודי.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מתאבקים בסגנון חופשי
קטגוריה:מתאבקים יהודים
קטגוריה:אלופים אולימפיים יהודים
קטגוריה:שוטרים אמריקאים
קטגוריה:שוטרים יהודים
קטגוריה:אלופי המכביה: מתאבקים
קטגוריה:מתאבקים אמריקאים
קטגוריה:בוגרי הסיטי קולג' של ניו יורק
קטגוריה:משתתפים יהודים באולימפיאדת לונדון (1948)
קטגוריה:משתתפים יהודים באולימפיאדת הלסינקי (1952)
קטגוריה:אלופים אולימפיים אמריקאים: היאבקות
קטגוריה:זוכי מדליית כסף אולימפית אמריקאים: היאבקות
קטגוריה:אמריקאים שנולדו ב-1918
קטגוריה:אמריקאים שנפטרו ב-2010
עין אל קסיס

עין אל קסיס הוא מעיין שכבה ליד היישוב נווה דניאל שבגוש עציון.

מתחם המעיין כולל שתי בריכות מבטון: האחת בגודל 2X2 מטרים ובעומק 80 ס"מ, ובה המים צלולים מאוד, לאורך כל השנה; השנייה בגודל 4X4 ובעומק של כ-3 מטרים, אך לרוב היא ריקה.

המעיין ממוקם סמוך ליישוב נווה דניאל, דרך כביש הגישה לכיוון "שדה בועז", מאחורי מתקן מתכת מצידו הימני של הכביש. מהכביש ניתן לרדת ברגל כ-200 מטרים בשביל המגיע עד לבריכות.

בסמוך למעיין נמצא גם המעיין עין רדיאטור (עין א-טקה).

== לקריאה נוספת ==
* אורי מאור, ארץ המעיינות

== קישורים חיצוניים ==
* [http://www.meahori.co.il/site/detail/detail/detailDetail.asp?detail_id=3106301&seaWordPage=%D7%A2%D7%99%D7%9F+%D7%90%D7%9C+%D7%A7%D7%A1%D7%99%D7%A1+ מעיין עין אל קסיס], באתר "מאחורי ההר"
* [http://www.harim.co.il/trails/284/%D7%9E%D7%A2%D7%99%D7%99%D7%A0%D7%95%D7%AA-%D7%91%D7%94%D7%A8%D7%99-%D7%99%D7%A8%D7%95%D7%A9%D7%9C%D7%99%D7%9D-%D7%92%D7%95%D7%A9-%D7%A2%D7%A6%D7%99%D7%95%D7%9F.htm מסלולי רכיבה באזור], באתר "הרים"
קסיס
לאטוריצה

נהר הלאטוריצה (הונגרית: Latorca; סלובקית: Latorica ; אוקראינית: Латориця) הוא נהר באגן הניקוז של נהר הדנובה. הנהר מתחיל בהרי הקרפטים האוקראיניים, ליד הכפר ניז'ני וורוטה. הוא זורם מאוקראינה לסלובקיה. בדרכו הוא עובר דרך הערים סבליאבה, מוקצ'בו, סולומונובו, צ'ופ וולקה קפושאני.

הנהר נשפך ליד העיירה זמפלין, אל נהר האונדובה, יובלו של נהר הבודרוג, שהוא עצמו אחד מיובליו של הטיסה.

חלק מן הנהר הוכרז באמנת רמסר כאזור ביצות בעל חשיבות עולמית.

==קישורים חיצוניים==

קטגוריה:דנובה
קטגוריה:אוקראינה: נהרות ונחלים
קטגוריה:סלובקיה: נהרות ונחלים
קטגוריה:אתרי רמסר
העצב של השכן עמוק יותר

מתוך המופע "העצב של השכן עמוק יותר"
180px
העצב של השכן עמוק יותר הוא מופע תיאטרון חזותי שיצרה וביימה עמנואלה עמיחי בשנת 2011.

==אודות המופע==
"העצב של השכן עמוק יותר” היא פנטזיה מקברית פרועה ואינטנסיבית אודות
ארבע נשים וגבר אחד המתקיימים במטבח ארכיטיפי סטרילי.
אולם בתוך עולם סטרילי ומוקפד זה בו שולטים היופי והאסתטיקה נחשפים עולמות אפלים, וביזאריים בהם מטשטש הגבול בין החיים למוות.

העבודה משלבת מחול, תיאטרון פיזי, אלמנטים של פרפורמנס ועיצוב אומנותי מסוגנן המתכתב עם אסוציאציות נוסטלגיות משנות החמישים, כפי שתקופה זו משתקפת בייצוג הקולנועי/תרבותי שלה השחקנים מדובבים קטעי מחזמר, תסכיתי רדיו, סרטי קולנוע ופרסומות מאותה עת. בין השאר קטע מריאיון נדיר שהעניקה מרילין מונרו וקטעים מהסדרה "לוסי אהובתי".

היצירה עוסקת גם בנשיות – דימוי גוף, אסתטיקה ואשליה של הדימוי.
השפה הבימתית היא מסוגננת ומוקפדת ונעה בין תיאטרון למחול ופרפורמנס.

==קרדיטים==
* מאת ובבימוי : עמנואלה עמיחי
* שחקנים רקדנים: אילה ברסלר נרדי, ג'רמי אלפסי, תמר לוין, מרב דגן, מרב אלחדף.
* עיצוב תאורה: ארז שוורצבאום
* עיצוב תלבושות: יערית אליהו ועמליה נמרוד
* עיצוב תפאורה: יסמין הראל, עמנואלה עמיחי
* קטעי מוזיקה מקורית :תמי ברק
* עריכה מוזיקלית: עמנואלה עמיחי
* תודות: תיאטרון תמונע, פסטיבל עכו, יובל מסקין, דני סגל, סטודיו זיגוטה, סדנאות הבמה, עדי רפופורט.

העבודה הוצגה בגרסתה הקצרה בפסטיבל קליפה אדומה לתיאטרון חזותי בשנת 2010 שמקיים תיאטרון קליפה ובגרסתה המלאה בפסטיבל עכו 2011. כיום מציגה בקביעות בתיאטרון תמונע
העבודה הוזמנה לפסטיבלים בעולם בין השאר : גרמניה, ניו יורק, פולין, בלגיה, נפאל ועוד
במהלך 2013 תציג בפסטיבלים בניו יורק, דנמרק, ספרד, קליפורניה ועוד.

==פרסים==
* 2012- זוכת תו איכות לתיאטרון חזותי באירופה – ועדת אי מיקס – בלגיה.
* 2011 - זוכת פרס עיצוב התנועה והכוריאוגרפיה, פסטיבל עכו.
* 2011 - זוכת פרס עיצוב התלבושות, פסטיבל עכו.
* 2011 פרס אנסמבל השחקנים, פסטיבל התיאטרון הבינלאומי "ואליס", פולין.

תמונות מהמופע

<gallery>
קובץ:העצב של השכן עמוק יותר שש.jpg|מירב דגן
קובץ:העצב של השכן עמוק יותר שבע.jpg|מימין לשמאל: ג'רמי אלפסי, מירב דגן, תמר לוין, אילה ברסלר נרדי
קובץ:Theater of Neighbours second.jpg|קרן בן אלטבט
קובץ:Theatre- the neighbors grief is greener 1.JPG|תמר לוין
קובץ:Theater of Neighbours third.jpg|מימין לשמאל: אילה ברסלר נרד, ג'רמי אלפסי
קובץ:Theater of Neighbours.jpg|מימין לשמאל: תמר לוין, אילה ברסלר נרדי, מירב אלחדף, עמנואלה עמיחי, ג'רמי אלפסי
קובץ:|
קובץ:|
קובץ:|
</gallery>

==קישורים חיצוניים==

* 
* חגית גרוסמן, [http://hagit1976.wordpress.com/2013/03/05/%D7%A9%D7%99%D7%97%D7%94-%D7%A2%D7%9D-%D7%A2%D7%9E%D7%A0%D7%95%D7%90%D7%9C%D7%94-%D7%A2%D7%9E%D7%99%D7%97%D7%99-%D7%91%D7%A2%D7%A7%D7%91%D7%95%D7%AA-%D7%94%D7%94%D7%A6%D7%92%D7%94-%D7%94%D7%A2%D7%A6/ שיחה עם עמנואלה עמיחי בעקבות ההצגה "העצב של השכן עמוק יותר"], 5 במרץ 2013
*
* מור זומר, [http://marthayodaat.com/2012/10/04/%D7%9E%D7%A9%D7%91%D7%A8-%D7%96%D7%94%D7%95%D7%AA/ סקירת ההצגה "העצב של השכן עמוק יותר"], באתר מרתה יודעת, 4 באוקטובר 2012
* [http://www.tmu-na.org.il/Index.asp?ArticleID=2284&CategoryID=83 העצב של השכן עמוק יותר], באתר תיאטרון תמונע
* 

==הערות שוליים==

קטגוריה:מחזות ישראליים
קטגוריה:מחזות בעברית
קטגוריה:מחזות משנות ה-2000
קטגוריה:יצירות משנת 2011
הערוץ הים תיכוני

סמל הערוץ עד 2020
הערוץ הים תיכוני (נקרא בעבר "ערוץ 25" ו-"25 ים תיכוני") הוא ערוץ טלוויזיה ישראלי שהושק ב-12 בפברואר 2013 ללקוחות חברת הלוויין יס. בערוץ משודרים תכנים המוגדרים כ"ים תיכוניים". אלה כוללים מידע על מאכלים ים תיכוניים, מוזיקה ים תיכונית ואירוח כוכבים מסוגה זאת.
==היסטוריה==
הקמת הערוץ החלה ביוזמת חברת "רשת", בסוף 2009, ובתחילת 2010 הוכרז על הקמתו, תחילה בשם "ערוץ אחלה", בשיתוף חברת הלווין "יס". במרץ 2010 הגישו בקשה ל לאשר את שידורו, כערוץ בתשלום. הערוץ הוקם כמתחרה לערוץ 24 שהיה בבעלות זכיינית ערוץ 2 שידורי קשת, ושידר בהצלחה באותה עת בעיקר תכנים ים תיכוניים ומוזיקה מזרחית. ערוץ 24 עתר לבג"ץ נגד מועצת הכבלים והלוויין, בניסיון למנוע את עליית הערוץ, אך העתירה נדחתה.

קודם להקמתו של הערוץ, פעל ב"יס", בין אוקטובר 2000 לדצמבר 2003, ערוץ בעל אופי דומה בשם ערוץ "בריזה".

כמנהל התוכן של הערוץ מונה גיל ריבה, ולצורך הפקתו נחתם הסכם עם החברות "ניהול פלוס" ו"אבי גואטה הפקות" של הארמגן אבי גואטה. בנוסף גויס השדרן אליקו ופורסם שהערוץ יפיק תוכנית "כוכב נולד" בסגנון ים תיכוני, אלא שערוץ המוזיקה 24 הקדים אותו וההעלה את התוכנית "אייל גולן קורא לך", ובערוץ החדש החליטו לרדת מהרעיון. מועצת הכבלים והלוויין אישרה את עליית הערוץ באפריל 2011, שבמקביל אישרה המועצה לשנות את רישיון ערוץ 24, כך שניתן לו לשדר עד 30% תוכניות שאינן תוכניות מוזיקה. באותה עת גם אושר האפיק שלו - 25.

ההכנות להקמת הערוץ נמשכו עוד שנה וחצי ובינואר 2013 הוכרז על לוח השידורים שכלל תוכניות מוזיקה, תוכניות סגנון חיים, אירוח, בישול ורכש של טלנובלות ומוזיקה מטורקיה ויוון. הערוץ עלה לשידור ב-12 בפברואר 2013. יום השידורים הראשון כלל שידור קטעי מוזיקה ששודרו קודם בתוכנית "המעגל עם דן שילון" (אותו הופיקה "רשת"), שיעור ריקודי בטן, טלנובלה טורקית ווידאו קליפים יווניים.

החל מ-4 בינואר 2017, הערוץ משודר גם ללקוחות הוט.

באוקטובר 2017 רכש אבי בר כשליש ממניות מהערוץ.

בקיץ 2018 הערוץ שינה מיקוד, ממוזיקה ים-תיכונית לטלנובלות טורקיות.

בדצמבר 2019 הערוץ החל לשדר בנוסף גם בפרטנר TV באפיק 36.

החל מ-17 בפברואר 2020 הערוץ עלה גם בסלקום tv.

בקיץ 2020 שינה את שמו לערוץ הים תיכוני כחלק מהמיתוג המחודש של "ערוצי הדרמות הטורקיות".

== SVOD ==

לערוץ ים תיכוני וערוץ הים תיכוני + ישנה ספריית SVOD ייעודית משותפת לשני הערוצים בתשלום נוסף אשר זמינה בחברות: HOT, NEXT TV, YES, סלקום tv, ופרטנר TV.

לערוץ הים תיכוני 2 ישנה ספריית SVOD ייעודית בתשלום נוסף אשר זמינה בחברות: HOT, NEXT TV, YES, סלקום tv, פרטנר TV, ו-STING+.

== שידור ==
הערוץ זמין ללקוחות חברת הלוויין יס, שם הערוץ "25" הוא גם מספר האפיק שלו. קיומו של הערוץ היה נתון כבר שנה לפני כאשר רשת הודיעו שהם עובדים על הערוץ, אולם השקתו נדחתה לשנת 2013. בינואר 2017 הערוץ החל לשדר בנוסף בהוט. בדצמבר 2019 הערוץ החל לשדר בנוסף גם בפרטנר TV באפיק 38.

== קישורים חיצוניים ==

* 
* 
* 
* 
==הערות שוליים==

25
קטגוריה:ערוצי מוזיקה
קטגוריה:רשת (זכיינית שידור)
קטגוריה:yes הטלוויזיה בלוויין
עלילות ספיידרוויק - משקף האבן

עלילות ספיידרוויק - משקף האבן (באנגלית: The Spiderwick Chronicles: The Seeing Stone) הוא הספר השני בסדרת ספרי הפנטזיה לילדים "עלילות ספיידרוויק" מאת טוני דיטרליצי והולי בלק, באיוריו של דיטרליצי. הספר יצא לאור בארצות הברית בשנת 2003 יחד עם הספר הראשון בסדרה, "עלילות ספיידרוויק - מדריך שימושי" על ידי הוצאת Simon & Schuster. בשנת 2004 הספר יצא לאור בישראל בהוצאת מטר בתרגומו של אורי בלסם. בשנת 2008 יצא סרט המבוסס על ספר זה ושאר הסדרה, ויחד עמו גם משחק וידאו המבוסס על הספר.

== עלילה ==
סיימון נחטף על ידי הגובלינים הבלתי נראים. ג'ארד וסיימון מוצאים אבן המעניקה "ראות" (היכולת לראות את היצורים הקסומים המסתתרים מבני האדם) ובעזרתה תוקפים את גובלינים. הם עוברים נחל שורץ טרולים ונאלצים להילחם עם גובלינים לא פעם אחת במהלך העלילה.

== קישורים חיצוניים ==
* [https://web.archive.org/web/20030724073111/http://spiderwick.com/ האתר הרשמי של סדרת הספרים]
* [http://www.diterlizzi.com/ האתר הרשמי של מחבר ומאייר הספרים טוני דיטרליצי]
* [http://www.blackholly.com/ האתר הרשמי של הסופרת הולי בלק]

קטגוריה:ספרי ילדים ונוער
קטגוריה:ספרי פנטזיה
קטגוריה:ספרי 2003
קטגוריה:ספרי הוצאת מטר
קטגוריה:ספרי הוצאת סיימון אנד שוסטר
שמעון בירן

הרב שמעון צבי בירן (כ' בכסלו תשכ"א, 9 בדצמבר 1960 – כ"ד באייר תשנ"ב, 27 במאי 1992) היה רבו של כפר דרום. נרצח בפיגוע דקירה בעת שהיה בדרכו לעבודה במכון התורה והארץ.

==חייו==
שמעון צבי, בן פאול-פנחס וחנה בירנבאום, נולד בניוקאסל, אנגליה, האח הצעיר בין ארבעה ילדים. בהיותו ילד עקרה משפחתו לגולדרס גרין בלונדון.

בשנת 1970 עלה עם משפחתו לישראל. בתקופת לימודיו בישיבה התיכונית היה פעיל בתנועת "בני עקיבא", תחילה כחניך ולאחר מכן כמדריך. למד בישיבת שעלבים. נלחם במבצע שלום הגליל ונפצע. כשהחלים שב ללימודים, ובמקביל הקדיש מזמנו בפעילות למען עולים ומסורבי עליה.

התקבל ללימודי רפואת שיניים, אך החליט לפנות לחינוך. סיים לימודי הוראה, והחל בלימודי הלכה לקראת הסמכה לרבנות.

בשנת 1984 נשא לאישה את מיכל ידידי. באותה תקופה עברת את שם משפחתו לבירן. במשך חמש השנים הבאות נבחן בכל בחינות ההסמכה לרבנות וכשסיים, בשנת 1989, עברה המשפחה להתגורר בכפר דרום בגוש קטיף. הוא מונה לרב היישוב. בשנים אלו נולדו לו ארבעה ילדים.

הרב בירן עבד גם במכון התורה והארץ. ערך מחקרים בנושאי מצוות התלויות בארץ. מאמריו פורסמו בספרי המכון ובבמות אחרות. היה שותף בפיתוח החסה ללא תולעים. השתייך לצוות "מדרשת התורה והארץ" ונסע להרצות על מצוות שמיטה, תרומות ומעשרות ונושאים נוספים הקשורים במצוות התלויות בארץ. לאחר פטירתו יצא לאור הספר 'תרומת שמעון', המאגד מחקרים ומאמרים של הרב בירן ורבנים נוספים ממכון התורה והארץ ומחוצה לו, בענייני תרומות ומעשרות.<ref></ref>

כרב היישוב התקין לומר "יזכור" לחללי כפר דרום ממלחמת העצמאות.

בכ"ד באייר תשנ"ב (27 במאי 1992) בשעת בוקר, בעת שעשה את דרכו מביתו בכפר דרום אל מקום עבודתו במכון התורה והארץ שמול שער היישוב, התנפל עליו מחבל ודקר אותו למוות. המחבל, אחמד פלית מדיר אל בלח, נתפס על ידי החיילים ששמרו במקום, ושוחרר באוקטובר 2011 בעסקת שליט. 

הרב בירן הובא למנוחות בבית הקברות של גוש קטיף. לאחר פינוי גוש קטיף הועתק קברו להר הזיתים בירושלים.

אלמנתו מיכל נישאה לאחר מספר שנים לרב מאיר ליכטנשטיין.

בשנת 2022 הפיקה המשפחה סרט לזכרו "כל רגע מתנה".
==קישורים חיצוניים==
*
* https://youtu.be/6Fgi-i6hN1U קישור לסרט "כל רגע מתנה" בגרסה בעברית. 
* [https://asif.co.il/files_ktav/%d7%aa%d7%a8%d7%95%d7%9e%d7%aa-%d7%a9%d7%9e%d7%a2%d7%95%d7%9f/ מאמרי הספר תרומת שמעון], בספריית אסיף 
* 
* 
== הערות שוליים ==

קטגוריה:גוש קטיף: רבנים
קטגוריה:חללי טרור ישראלים
בירן
קטגוריה:ישראלים ילידי אנגליה
קטגוריה:בוגרי בני עקיבא
קטגוריה:בוגרי ישיבת שעלבים
קטגוריה:עולים בשנות ה-1970
קטגוריה:רבני מכון התורה והארץ
קטגוריה:יהודים הקבורים בהר הזיתים: חלקת קהילת ירושלים
קטגוריה:כפר דרום: אישים
קטגוריה:ישראלים שנולדו ב-1960
קטגוריה:ישראלים שנפטרו ב-1992
קטגוריה:חיילי צה"ל במלחמת לבנון הראשונה
קטגוריה:בוגרי ישיבת בני עקיבא נתניה
הספרייה ע"ש אברט, אורנים - המכללה האקדמית לחינוך

הספרייה ע"ש אברט היא הספרייה של המכללה האקדמית לחינוך "אורנים". הספרייה תוכננה על ידי האדריכל גדי אלמוג ונחנכה בשנת 2006.

החל משנת 2016, מנהלת הספרייה היא יפה ריכטר-לוין.

== הפעילות בספרייה ==

לספרייה, במבנה המשמש אותה בשנות האלפיים, קדמו הספרייה על שם ק"י גולן (שהוקמה ב 1968) וספריות מחלקתיות, אשר שימשו את "סמינר אורנים" בתקופה שהמכללה פעלה כשלוחה אקדמית של אוניברסיטת חיפה.

הספרייה ע"ש אברט משתרעת על פני כ-3,200 מ"ר בשתי קומות וקומת גלריה, ישנם בה כ-400 מקומות ישיבה בסידור המיועד ללמידה אישית, ללמידה בחברותא ולישיבה לא פורמלית. אוסף הספרייה כולל כ-140,000 כותרים, ביניהם ספרים, כתבי-עת, עשרות מאגרי מידע אקדמיים, וידאו ומדיה מגוונת. הספרייה משמשת מרכז להפקדת פרסומי הסגל האקדמי ושומרת מגוון של אוספים מיוחדים באמצעות דיגיטציה והעלאה לרשת. הספרייה משמשת כספרייה מרכזית וכוללת את האוספים שהיו בעבר במרכזים שונים ואת אוסף ספריית הסתדרות המורים לשעבר.

הספרייה מעמידה לרשות המשתמשים בה כ-150 עמדות מחשב, סריקה, מכונות צילום, מדפסות, אזניות, עמדת צפייה בווידאו ובמיקרופילם, שירותי סריקה ולמינציה, וכן מכשיר לקריאה עבור כבדי ראייה. היא מרושתת באינטרנט אלחוטי.

התוכנה לניהול הספרייה היא מבית אקס ליבריס. שיטת המיון של הספרייה היא זו של ספריית הקונגרס ושיטת הקטלוג היא RDA.

צוות הספרייה פועל באמצעות חמישה מוקדי שירות: השאלה ומידע, יעץ מחקר והדרכה, מדיה ומיכון, שירות טכני (קטלוגים) ומרכז מעין (פדגוגי).

בין כותלי הספרייה מתקיימים אירועים סביב סיפור וספר, ובכללם השקת ספרים חדשים של חברי סגל ההוראה במכללה, ומרכז למשחק השחמט.

בכניסה לספרייה פועל בית קפה, ובקומה השנייה פועלים "חדר שקט", חדר עבודה לסגל ההוראה וכן כיתות לימוד והדרכה.

הספרייה משמשת מרכז להפקדת הפרסומים המקצועיים של סגל ההוראה ומרכז סליקה של עבודות הגמר בנייר הנכתבות במכללה.

הספרייה משתתפת במאגדי ספריות אקדמיים כדוגמת מאגד המכללות, מלמ"ד ומופ"ת.

מנהלי הספרייה, עד ראשית 2016, היו אהרון גל (אהרונצ'יק) (עד שנת 1978), ד"ר שחף הגפני (בשנים 1978-1982), יוכי אונגורו (בשנים 1982-1999), מזל קנדי (ב-1999-2006) וד"ר איריס חי (2006-2016).

== לקריאה נוספת ==
* א.ב. תכנון ואדריכל גדי אלמוג, ספריית מכללת אורנים, 2000
* תמר הררי, ספריית מכללת אורנים - רעיונות עיקריים ופרוגרמה מפורטת לציוד וריהוט, 2000

== קישורים חיצוניים ==
* 
* [http://lib.oranim.ac.il/ הספרייה ע"ש אברט] - אתר האינטרנט של הספרייה

קטגוריה:ישראל: ספריות אקדמיות
קטגוריה:אורנים - המכללה האקדמית לחינוך